**Výročná správa za obdobie 1.1.2014 – 20.9.2015**

Občianske združenie Asociácia vzdelávateľov v sociálnej práci a Slovensku (AVSP) je dobrovoľné združenie občanov a členmi združenia sú fyzické a právnické osoby (vysoké školy), ktoré sa podieľajú na vzdelávaní v sociálnej práci na území *Slovenskej republiky*.

Združenie sleduje všeobecne prospešné ciele zamerané na skvalitnenie študijného odboru sociálna práca a tým aj skvalitnenie výkonu sociálnej práce v praxi. Poslaním združenia je prispievať svojou činnosťou k rozširovaniu teoretických vedomostí a praktických zručností v oblasti sociálnej práce, napomáhať jej etablovaniu ako samostatného spoločensko-vedného odboru.

Občianske združenie Asociácia vzdelávateľov v sociálnej práci a *Slovensku* pracovalo (ďalej len Asociácia) v predmetnom období v tomto zložení prostredníctvom orgánov: 1. **Zhromaždenie členov združenia**; 2. Správna rada; 3. Dozorná rada a 4. Predseda. Za **predsedníčku** bola zvolená**:** prof. PhDr. Beáta Balogová, PhD.; za **Členov a členky správnej rady:** doc. PhDr. Peter Brnula, PhD. (súčasne vykonáva aj funkciu tajomníka AVSP); prof. PhDr. Ján Gabura, PhD.; Prof. PaedDr. Milan Schavel, PhD.; doc. PhDr. Eva Mydlíková, PhD.; doc. PhDr. Markéta Rusnáková, PhD.; doc. PaedDr. Peter Jusko, PhD. a doc. PaedDr. Miroslav Tvrdoň, PhD. **Do dozornej rady boli zvolené:** prof. PhDr. Eva Žiaková, CSc.; Mgr. et Mgr. Katarína Levická, PhD. (a Mgr. Mária Kovaľová, PhD., MHA – sa na rokovaniach a práci dozornej rady v priebehu ani tohto obdobia nezúčastňovala).

Najdôležitejšie aktivity, ktoré boli zrealizované v danom období je možné rozdeliť do nasledujúcich oblastí:

1. **Správne činnosti Asociácie;**
2. **Spolupráca s MPSVaR SR, IVPR, MŠ SR, MZ SR;**
3. **Študijné programy (aktivity);**
4. **Medzinárodná spolupráca**
5. **Správa a spoluvydávanie časopisu Sociální práce/Sociálna práca;**
6. **Vedecko-výskumné projekty a aktivity;**
7. **Ekonomické činnosti;**
8. **Členská základňa.**
9. **Správne činnosti Asociácie** – vo vymedzenom období boli zrealizované nasledovné kroky, ktoré prispeli k stabilizácii asociácie v zmysle zákonných požiadaviek. Správna rada asociácie v predmetnom období prerokovala a schválila dôležité body chodu asociácie, najčastejšie išlo o online-rokovania s per rollam formou schvaľovania.

Valné zhromaždenie členov a členiek AVVSP sa uskutočnilo dňa 12. novembra 2014, v zmysle naplnenia požiadavky stanov združenia. Valné zhromaždenie riešilo otázky zamerané na skvalitnenie vzdelávania v študijnom odbore sociálna práca a príbuzných odboroch, celoživotnom vzdelávaní a tým aj na skvalitnení výkonu sociálnej práce v praxi (príloha Program rokovania, Zápis z valného zhromaždenia). Správna rada asociácie schválila odporúčania Zhromaždenia členov združenia a to: Správu o činnosti za obdobie od 24.9.2012 do 31.12.2013. V nasledujúcom období Správna rada rokovala prezenčne. Dňa 19.3.2015 sa Správna rada stretla osobne a hlavným bodom programu bola otázka doplnenia stanov. V zmysle tohto rokovania v priebehu mesiaca marec-apríl 2015 bola otvorená verejná diskusia k doplneniu stanov. Verejná diskusia bola ukončená 30. apríla 2015.

**2. Spolupráca s MPSVaR SR, IVPR, MŠ SR, MZ SR –** v predmetnomobdobí najaktívnejšie prebiehala spolupráca s MPSVaR pri finalizácii tvorby Zákona o sociálnej práci, založenej na spolupráci vybraných členov pracovnej skupiny s pracovníkmi Sekcie sociálnej a rodinnej politiky. V júli 2014 bol vypracovaný zoznam členov pracovnej skupiny pre zaslanie Ďakovného listu Ministra práce sociálnych vecí a rodiny Jána Richtera za odborný vklad pri príprave Zákona o sociálnej práci zo dňa 25. júla 2014. Dňa 17. novembra 2014 bol zaslaný list ministrovi školstva v súvislosti s riešením otázok financovania praxe (spracoval doc. Vaska a doc. Brozmanová Gregorová). Prvé rokovanie malo informačný charakter. V auguste 2015 bola zaslaná opätovná žiadosť o riešenie požiadaviek praxe. V súčasnosti prebieha dohoda o termíne stretnutia so štátnym tajomníkom Ministerstva školstva a vedením Asociácie.

Predsedníctvo Asociácie pravidelne vypracovávalo cenové ponuky pre MPSVaR SR v rámci realizácie projektov a pre ESF.

**3. Študijné programy (aktivity)** –Asociácia pravidelne podporuje činnosť ŠVOČ odmeňovaním víťazov v kategórii Bc. a Mgr. štúdia. Zároveň v roku 2014-2015 aj naďalej prebiehali rokovania s MŠ a MPSVaR vo vzťahu k riešeniu otázok financovania praxí, zároveň sa uskutočnili rokovania pracovných skupín zameraných na kreovanie koncepcie odborných praxí pod gesciou doc. PhDr. Ladislava Vasku, PhD. Členovia pracovnej skupiny sa pravidelne stretávajú na Odbornom seminári na Hradeckých dňoch (rok 2014). Bol doplnený návrh tvorby Vademeca sociálnej práce, kde boli aktualizované pracovné skupiny za jednotlivé pracoviská.

Asociácia bola oslovená listom od doc. T. Matulayovej, PhD. poukazujúcim na znižovanie kvality doktorandského, habilitačného a inauguračného konania, navrhuje univerzitám zverejňovanie posudkov nominantov. Aby informácie o habilitačnom a inauguračnom konaní boli zverejňované na stránke asociácie. Po realizácii zverejnovať blahoželanie k dosiahnutiu menovaných stupňov (tým by došlo k prezentácii osôb, ktoré získali menovaný stupeň).

**4. Medzinárodná spolupráca –** aj naďalej bola Asociácia členkou EASSW. V reedícii vyšla publikácia Matulayová, T., Musil, L., et. al. *Social work, education and postmodernity : theory and studies in selected Czech, Slovak and Polish issues.* Liberec : Technická univerzita v Liberci, 2013 v rámci projektu DZG 11/5140 Reflection on European Social Work in the Visegrad Group countries. Pravidelne dochádzalo ku kooperatívnej spolupráci medzi ASVSP ČR a AVSP SR. Predmetom rokovania boli otázky zmluvy o spolupráci, distribúcie časopisu, otázky fúzie časopisu a jeho opätovné uchádzanie sa o zaradenie do databázy Scopus.

**5. Správa a spoluvydávanie časopisu Sociální práce/Sociálna práca –** aj v tomto období bola zabezpečovaná distribúcia časopisu v zmysle Zmluvy o spolupráci (zo dňa 12.11.2010) predsedníčkou Asociácie prof. PhDr. Beátou Balogovou, PhD. a administratívnu agendu zabezpečovala PhDr. Denisa Šoltésová, PhD. Členstva v redakčnej rade sa vzdala prof. PhDr. Anna Žilová, PhD. Do redakčnej rady bola na základe tajného hlasovania Valného zhromaždenia členov navrhnutá, rešpektujúc teritoriálne zastúpenie členov za *Slovensko* doc. PhDr. Markéta Rusnáková, PhD. Členovia správnej rady asociácie v priebehu celého obdobia sa podieľali na zabezpečovaní distribúcie časopisu. V priebehu obdobia nastali zmeny v časopise, niektoré časti časopisu sú prístupné online. Dizajn časopisu je zmenený na praktickú a vedeckú časť.

**6. Vedecko-výskumné projekty a aktivity –** členovia a členky asociácie, ako fyzické a právnické osoby sú pravidelne zapájaní do projektov národných VEGA, KEGA, APVV, ESF alebo do medzinárodných projektov. Asociácia finalizovala projekt DZG 11/5140 Reflection on European Social Work in the Visegrad Group countries. Za najvýznamnejší vedecko-výskumný projekt členovia správnej rady považujú participáciu na príprave, editorovaní, recenzovaní časopisu Sociální práce/Sociálna práca. Na stránke Asociácie sú pravidelne zverejňované programy konania konferencii a vedeckých podujatí. V auguste 2014 Asociácia nominovala člena do Riadiaceho výboru národného projektu „Podpora zvyšovania profesionality výkonu a rozvoj ľudských zdrojov v oblasti výkonu a služieb sociálnej inklúzie pre štátnu správu a samosprávu – I.“ Zároveň bol podaný návrh prof. PhDr. Jany Levickej, PhD. za členku Odborného hodnotiteľského orgánu riaditeľa CVTI SR.

Správna rada asociácie na základe odporúčania Valného zhromaždenia členov schválila dopracovanie Etického kódexu a vytvorenie efektívnej pracovnej skupiny zodpovednej za jeho tvorbu. Členovia a členky Valného zhromaždenia sa zhodli na potrebne prípravy nového kódexu. Bol navrhnutý koordinátor pracovného tímu doc. PhDr. Andrej Mátel, PhD., ktorý mal zaslať vedúcim katedier mail s návrhom termínu stretnutia a návrhom na nomináciu zástupcu/zástupkyne katedry. Avšak s stanovenému stretnutiu nedošlo. Zároveň Správna rada asociácie schválila otvorenie korpusu sociálnej práce, navrhla určiť zodpovedné osoby a riešiť 10 vybraných oblastí. Prítomní členovia a členky AVSP sa na Valnom zhromaždení členov zhodli na potrebne aktualizácie Obsahu študijného odboru sociálna práca, ktorý je definovaný v Sústave študijných odborov vysokoškolského vzdelávania. Navrhli vytvorenie pracovnej skupiny pre prípravu nového korpusu, ktorá by bola zložená zo zástupcu/zástupkyne z každej katedry. Koordinátorkou pracovnej skupiny bude predsedníčka AVSP prof. PhDr. Beáta Balogová, PhD.

**7. Ekonomické činnosti** – v menovanom období bolo odovzdané daňové priznanie za rok 2013 a 2014 a bola vedená povinná agenda v zostave: Pokladničná kniha, Peňažný denník, Kniha vystavených faktúr, Kniha bankových dokladov. Pravidelne bola uskutočňovaná účtovná agenda súvisiaca s distribúciou časopisu. V priebehu obdobia od mája 2014 - do júna 2015 boli riešené pokuty na Daňovom úrade za obdobie rokov (2009-2011 – išlo o obdobie pod predsedníckym vedením prof. PhDr. Milanom Schavelom, PhD.) Na základe zaslanej argumentácie vo vzťahu k DÚ Prešov došlo k riešeniu pokút za neskoré odovzdanie výkazov. Daňový úrad Asociácii na základe tretej žiadosti (s odôvodnením) pokutu odpustil.

**8.** **Členská základňa** – členskú základňu na začiatku vymedzeného obdobia tvorilo 77 fyzických osôb a 9 právnických osôb. V priebehu roka 2014 a 2015 boli prijímaní členovia prostredníctvom per rollam hlasovania. Na konci roka 2013 bol počet fyzických osôb 89 členov. Na Valnom zhromaždení členov (12.11.2014) sa zúčastnilo 36 členov združenia (zo 109 evidovaných v čase konania združenia, z tohto počtu členov, nezaktualizovalo údaje aj napriek výzve 49 členov, z nich v čase konania údaje zaktualizovalo 9 členov, zároveň z tohto počtu bolo 26 novoprijatých členov v roku 2014). Zoznam členov je zverejnený na web stránke Asociácie (je vedený presný zoznam členskej základne s kompletnými pracovnými a súkromnými adresami). Správna rada asociácie na základe odporúčania Valného zhromaždenia členov schválila zvýšenie členského poplatku pre FO 15,- eur a pre PO 200,- eur s tým, že inštitúcia dostane 3 čísla časopisu zadarmo. Zároveň schválila návrh, aby sa novoprijatí členovia schvaľovali dvakrát ročne (jar, jeseň) a to na stretnutí Správnej rady asociácie, v prípade, žeby sa stretnutie nemohlo uskutočniť, aby členovia Správnej rady hlasovali per rollam.

Valné zhromaždenie členov navrhlo správnej rade, aby rokovala o zmene nefunkčných členov orgánov asociácie, ktorí nereagujú na výzvy, konkrétne Mgr. M. Kovaľová, PhD. MHA ako členka dozornej rady.

Spracovala prof. PhDr. Beáta Balogová, PhD.

Predsedníčka AVSP SR